Jeersdörp

Jeersdörp () is en Dörp in de Gemeen Scheeßl in’n Landkreis Rodenborg, Neddersassen. Binnen de Gemeen billt de Oort en egene polietsche Oortschop.

 Geografie 

De Oort liggt direkt an de Wümm. Op dat annere Över von de Wümm liggt denn Scheeßl.

De Naveröörd sünd Wenkeloh in’n Noorden, Helsch, Rehr un Griemshoop in’n Noordoosten, Scheeßl in’n Oosten, Veers in’n Süüdoosten, Veersbrügg, Badlsdörp un Wohlsdörp in’n Süden, Rodenborg in’n Süüdwesten, Westerholt in’n Westen un Hetzweeg un Westeresch in’n Noordwesten.

 Historie 

Jeersdörp kummt 1260 toeerst in en Oorkunn von de Bischöp von Veern vör.

In’n Eersten Weltkrieg sünd 19 Soldaten ut Jeersdörp fullen oder vermisst un in’n Tweten Weltkrieg 15.Onlineprojekt GefallenendenkmälerOnlineprojekt Gefallenendenkmäler

 Verwaltungsgeschicht 

In de Franzosentied von 1810 bet 1814 hett de Oort to de Mairie Rodenborg in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Scheeßl in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en, grötteren Landkreis Rodenborg worrn.

De Oort hett fröher tohoop mit Hetzweeg, Olenhöven, Westeresch un Wittkopsbossel de Buurschop Westeresch billt, is aver in dat 19. Johrhunnert en egen Gemeen worrn, de denn an’n 1. März 1974 mit de Gemeenreform in Neddersassen Deel von de Gemeen Scheeßl worrn is. Sietdem billt Jeersdörp binnen de Gemeen en Oortschop mit egen Oortsraad un Oortsbörgermeester.

 Inwahnertall 

 Religion 

Jeersdörp is evangeelsch-luthersch präägt un höört to dat Kaspel von de Lucas-Kark in Scheeßl.

För de Kathoolschen is de Corpus-Christi-Kark in Rodenborg tostännig.

 Gemeenraad 

Liddmaten
 2011:
 SPD: Oxana Rudolf, Daniela Schindler, Detlef Steppat, Steffen Ulrichson, Jürgen Wahlers
 WG: Günter Gerken, Johann Gerken, Klaus-Dieter Gerken, Pia Schiemann
 2016:
 SPD: Olaf Gay, Daniela Schindler, Detlef Steppat, Jürgen Wahlers, Ilka Wilken
 WG: Hans-Heinrich Ehlbeck, Günter Gerken, René Kahlbrecht, Martin Pape

 Oortsbörgermeesters 

 Tied  Naam  Partei 1986–2006  Detlef Steppat   2006–2011  Walter Jungfer  CDU 2011–19. Juni 2017  Detlef Steppat  SPD

 Kultur 

En Denkmaal för de Fullenen ut’n Eersten Weltkrieg steiht in Scheeßl bi dat Raadhuus un in de Kark in Scheeßl hängt Gedenktafeln för de Fullenen ut’n Tweten Weltkrieg.

 Verenen 

De Schüttenvereen Jeersdörp is an’n 14. Januar 1925 grünnt worrn un de Sportvereen Jeersdörp 1991.

 Weertschop un Infrastruktur 

Jeersdörp hett en egene freewillige Füürwehr, de 1947 grünnt worrn is. Vörher hett dat en Plichtfüürwehr geven, de opminnst siet 1902 bestahn hett.

 Verkehr 

Dör Jeersdörp löppt de Landsstraat 131, de in’n Noordwesten över Westeresch, Hetzweeg un Abbendörp na Elsdörp un Zeven geiht un in’n Süüdoosten na Scheeßl an de Bundsstraat 75. De B 75 föhrt von Scheeßl in’n Süüdwesten na Rodenborg un Otterbarg un in’n Noordoosten över Lauenbrüch na Töst un Bookholt. Dör Jeersdörp geiht ok de Kreisstraat 216, de von Scheeßl kummt un in’n Westen na Westerholt an de K 219 ran föhrt.

De nächste Autobahn is de Autobahn 1 (Afsnidd Hamborg–Bremen). De Opfohrt 48 Elsdörp liggt so twölv Kilometer in’n Noordwesten von Jeersdörp an de L 131.

De nächste Bahnhoff is so bi twee Kilometer wied weg in’n Süüdoosten de Bahnhoff Scheeßl an de Bahnlien Hamborg–Bremen.

 Scholen 

Dat Dörp hett en egen Kinnergoorn. De Schölers gaht na de Grundschool Scheeßl.

 Footnoten 

Albrecht Friedrich Ludolph Lasius: Der französische Kayser-Staat unter der Regierung des Kaysers Napoleon des Großen, im Jahre 1812, Band 1. Kißling, Ossenbrügge 1813, Sied 98
Curt Heinrich Conrad Friedrich Jansen: Statistisches Handbuch des Königreichs Hannover. Hannover 1824, Sied 314
Friedrich Wilhelm Harseim, Carl Schlüter: Statistisches Handbuch für das Königreich Hannover. Schlütersche Hoffbookdruckeree, Hannover 1848, Sied 152
Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 168
Gemeindelexikon für das Königreich Preußen. Auf Grund der Materialien der Volkszählung vom 1. Dezember 1885. Verlag des Königlichen statistischen Bureaus, Berlin 1888, Sied 178
Gemeindelexikon für das Königreich Preußen. Auf Grund der Materialien der Volkszählung vom 1. Dezember 1905. Verlag des Königlichen statistischen Landesamtes, Berlin 1908, Sied 150
Inwahnertallen op gemeindeverzeichnis.de
Inwahnertallen op verwaltungsgeschichte.de

Kategorie:Oort
Kategorie:Landkreis Rodenborg (Wümm)